Hrvatski sabor
20121128

Evo ja bih praktično potpisao sve što je rekao kolega Rilje jel je on isto gradonačelnik i dobro poznaje taj problem. I doista ponekad se čini da nitko nikog ne sluša u ovoj sabornici, bar ne slušaju oni koji bi trebali. Ima tu još problema i treba svakako omogućiti ono što je omogućeno i Ministarstvu i Vladu, tako treba omogućiti lokalnoj samoupravi jer nije taj gradonačelnik pao s neba, njega su građani izabrali. Postoje zakoni ako on prekrši pozitivne propise Republike Hrvatske, postoji USKOK i Državno odvjetništvo i naša bajna policija pa će ga strpat u zatvor ali ne možete mu spriječiti da se ponaša prije svega ekonomski i vodeći se ekonomskom logikom. Ako je nešto dobro i za grad i za prolongaciju, a ovih 9 mjeseci nisu dobri, pa građani se ne zadužuju na 9 mjeseci, zadužuju se na 36 rata. Zašto onda radite to ograničenje ne 9 mjeseci, čega se bojite, da kratkoročno zaduženje ne postane dugoročno. Pa u državi imamo i kratkoročne i dugoročne kredite, imamo stalni deficit koji se reprogramiraju godinama. Godinama gospodine Rađenović i to nekog uopće nije briga. Ove godine ćemo se na osnovu obveznica ako ih netko kupi zadužit 222 milijarde kuna, ako ih ne kupi ići ćemo u banku, ako u banci ne uspijemo doći će nam ona Svjetska banka, uvesti kao u Grčkoj određene rezove i svi ćemo objesiti zube i protezu na klip i to je jedina činjenica. Nemojte uništavat lokalnu samoupravu.